Hindi News

Local

Punjab

Jalandhar

Suspected Of Corona Virus Ran Away From Hospital, Came Back From New Zealand To Finish Studies

कोरोनावायरस का संदिग्ध अस्पताल से भागा, न्यूजीलैंड से पढ़ाई खत्म कर आया था वापस

7 महीने पहले



कॉपी लिंक

गुरदासपुर का सिविल अस्पताल जहां से युवक भागा।फाइल फोटो

वापसी फ्लाइट बीजिंग में 15 घंटे तक रोकी गई थी, जहां वह चीनी लोगों के संपर्क में आया

युवक के अस्पताल से भागने को लेकर डीसी को सूचना दी गई है

गुरदासपुर. कोराेना वायरस का एक संदिग्ध मरीज को स्थानीय सिविल अस्पताल के आइसोलेशन वार्ड में रखा गया था। जब उसे इस वायरस से पीड़ित होने की भनक लगी तो वह अस्पताल से भाग गया है। गुरदासपुर का यह युवक एक महीने पहले न्यूजीलैंड से अपनी पढ़ाई खत्म कर वापस लौटा था। जब वह आ रहा था तो उसकी फ्लाइट बीजिंग एयरपोर्ट पर 15 घंटे तक रुकी थी, इस दौरान वह चीनी लोगों के संपर्क में आ गया।





यह युवक कुछ दिन पहले ही न्यूजीलैंड से गुरदासपुर अपने गांव में पहुंचा था। एसएमओ ने कहा- एयरपोर्ट से आई सूची के आधार पर मरीज को भर्ती करवाया गया था। मरीज के सैंपल लेकर उसे जांच के लिए भेजा गया है। युवक बिना कुछ बताए अस्पताल से भाग गया है। इसकी सूचना डीसी गुरदासपुर को दे दी गई है।





वापस आते ही बीमार हो गया था

वह जब गुरदासपुर अपने गांव पहुंचा तो वह बीमार रहने लगा। लंबे समय तक बुखार को मामूली बुखार समझ कर दवाई लेता रहा। जब कई दिनों तक वह ठीक नहीं हुआ तो उसे सिविल अस्पताल में चेकअप के लिए लाया गया। अस्पताल के डॉक्टरों के अनुसार प्राथमिक जांच में युवक में कोरोनावायरस के लक्षण पाए गए है, इसी वजह से उसे आइसोलेशन वार्ड में रखा गया है। युवक के सैंपल लेकर उसे दिल्ली भेजा गया है।